DEN UDENRIGS- OG SIKKERHEDSPOLITISKE KOMITÉS AFGØRELSE EUBAM RAFAH/2/2011
af 20. december 2011
om forlængelse af mandatet for missionschefen for Den Europæiske Unions grænsebistandsmission ved grænseovergangen i Rafah (EUBAM Rafah)
(2012/27/FUSP)
DEN UDENRIGS- OG SIKKERHEDSPOLITISKE KOMITÉ HAR -
under henvisning til traktaten om Den Europæiske Union, særlig artikel 38, stk. 3,
under henvisning til Rådets fælles aktion 2005/889/FUSP af 25. november 2005 om oprettelse af en EU-grænsebistandsmission ved grænseovergangen i Rafah (EUBAM Rafah) (1), særlig artikel 10, stk. 1, og
ud fra følgende betragtninger:
(1)
I henhold til fælles aktion 2005/889/FUSP bemyndigede Rådet Den Udenrigs- og Sikkerhedspolitiske Komité (PSC) i overensstemmelse med traktatens artikel 38 til at træffe de relevante afgørelser med henblik på politisk kontrol med og strategisk ledelse af EUBAM Rafah, herunder afgørelsen om udnævnelse af en missionschef.
(2)
Den 11. november 2008 ved afgørelse EUBAM Rafah/1/2008 (2) udnævnte PSC efter indstilling fra generalsekretæren/den højtstående repræsentant Alain FAUGERAS til missionschef for EUBAM Rafah. Den 21. maj 2010 ved afgørelse EUBAM Rafah/1/2010 (3) forlængede PSC efter indstilling fra Unionens højtstående repræsentant for udenrigsanliggender og sikkerhedspolitik (»HR«) Alain FAUGERAS' mandat indtil den 24. maj 2011 og ved afgørelse EUBAM Rafah/1/2011 (4) blev det mandat yderligere forlænget til den 31. december 2011.
(3)
HR har foreslået PSC at forlænge Alain FAUGERAS' mandat som missionschef for EUBAM Rafah fra den 1. januar 2012 til den 30. juni 2012 -
VEDTAGET DENNE AFGØRELSE:
Artikel 1
Alain FAUGERAS' mandat som missionschef for Den Europæiske Unions grænsebistandsmission ved grænseovergangen i Rafah (EUBAM Rafah) forlænges hermed fra den 1. januar 2012 til den 30. juni 2012.
Artikel 2
Denne afgørelse træder i kraft på dagen for vedtagelsen.
Udfærdiget i Bruxelles, den 20. december 2011.